Britse reus maak buiging op JSE | Netwerk24
Deur Elma Kloppers 02 September 2016 00:00
Van links Donderdag by Hammerson se notering op die JSE was Rebecca Patton, Hammerson se hoof van beleggersbetrekkinge, David Atkins, uitvoerende hoof, en Timon Drakesmith, finansiële hoof.
Die Britse kleinhandeleiendomspesialis Hammerson plc het Donderdag sy buiging op die JSE gemaak en ’n markwaarde van R89 miljard tot die beurs toegevoeg.
Dit maak Hammerson die grootste genoteerde eiendomsgroep op die JSE.
Die groep het ’n prima kleinhandel- en ontspanningseiendomsportefeulje ter waarde van R170 miljard, wat hoofsaaklik in Brittanje, Frankryk en Ierland geleë is.
Dit behels meer as 41 winkelsentrums, kleinhandelparke en 15 prima kleinhandelafsetpunte met meer as 4 500 huurders.
Dit lok jaarliks meer as 280 miljoen besoekers.
Hammerson bestuur sy portefeulje aktief om huurgroei aan te dryf en danksy die bates van uitstaande
gehalte is die groep goed geplaas om konsekwente opbrengste te lewer.
David Atkins, uitvoerende hoof, bestempel die notering as ’n belangrike oomblik vir Hammerson, namate die groep sy beleggersbasis uitbrei en likiditeit vir alle aandeelhouers verbeter.
Meer oor: Kleinhandeleiendom | Genoteerde Eiendom | Winkelsentrums
Hammerson noteer op JSE
Brexit knou eiendomsektor